ལན།བོད་སྐད་ཡིག་གི་གཞི་རྩའི་དཀའ་ངལ་དེ་འཕྲུལ་ལས་ཀྱི་བརྒྱུད་ལམ་ནས་སེལ་དགོས་ཀྱི་ཡོད་ན།དང་པོ་ཡིག་གཟུགས་བཟོ་བ་དང་ཐ་སྙད་ཆ་ཚང་ཞིང་།འགྲེལ་བཤད་མ་ནོར་བ་དགོས་པ་དང་།གཉིས་པ་རང་འགུལ་གྱིས་ཡི་གེར་ཞུ་དག་གཏོང་ཐུབ་པ།གསུམ་པ་ཡི་གེ་ཀློག་ཐུབ་པ་བཅས་བྱུང་བ་ཡིན་ན་གཞི་རྩའི་དཀའ་ངལ་ཆ་ཚང་སེལ་ཐུབ་ཀྱི་ཡོད་པ་རེད།དེ་འདྲ་མ་གཏོགས་སྐད་ཡིག་གཞན་ལའང་དམིགས་བསལ་ཅི་ཡང་ཡོད་པ་མ་རེད།ད་ལྟ་ང་ཚོས་ཚིག་མཛོད་སྒྲིག་བཞིན་པ་དེ་ཐ་སྙད་ཆ་ཚང་བ་ཞིག་དང་དེ་ཚོར་འགྲེལ་བཤད་ཡག་པོ་ཞིག་ཡོང་བའི་ཆེད་དུ་རེད།དེ་ནས་ཡི་གེ་ཞུ་དག་གཏོང་བ་དེར་ང་ཚོས་གཉེན་ཆས་བཟོས་ནས་བརྒྱ་ཆ་༣༠འདྲ་བོ་ཞིག་ཞུ་དག་གཏོང་ཐུབ་ཀྱི་ཡོད་ཀྱང་།ཞུ་དག་གཏོང་བ་དེ་ཧང་ཅང་མགོ་རྙོག་རེད།དབྱིན་ཡིག་དང་མི་འདྲ་བར་བོད་ཡིག་གི་འགྲོ་སྟངས་དེ་དཔེ་དཀའ་ལས་ཁག་པོ་ཆགས་བསྡད་ཡོད་པ་རེད།མ་འོངས་པར་བརྒྱ་ཆ་༦༠ཙམ་ཞུ་དག་གཏོང་ཐུབ་ཀྱི་འདུག་ན་སྤྱི་ཚོགས་ཐོག་འགྲེམས་སྤེལ་བྱེད་རྒྱུའི་འཆར་གཞི་ཡོད།ཡིན་ནའང་།དེ་ཕལ་ཆེར་ལོ་རྗེས་མ་མ་གཏོགས་ཡོང་ས་མ་རེད།ང་ཚོས་ད་ལྟ་དེའི་ཐོག་ཞིབ་འཇུག་དང་ཐབས་ཤེས་འདྲ་མི་འདྲ་བྱེད་བཞིན་ཡོད་ཀྱང་ཕུན་སུམ་ཚོགས་པོའི་ཐབས་ཤེས་ཤིག་རག་ཁག་པོ་འདུག